Die leer – Kleuter Kliek
Plaas 'n leer plat op die grond, sodat die sporte van die leer so lê dat die kind daaroor kan loop (en tussen die sporte moet trap). Indien jy nie so leer het nie, kan lyne ook op die vloer getrek word (soos op die foto).
1. Loop vorentoe deur in die openinge te trap.
2. Trap bo op elke sport en beweeg so vorentoe.
3. Trap met jou regtervoet in die opening en jou linkervoet buite die opening (een voet binne en een voet buite).
4. Motiveer die kind om op sy/haar eie manier te beweeg.
Hierdie oefeninge moet herhaal word met die kinders. Ons fokus is op koördinasie en liggaamsbewustheid.